b'\n_START_ARTICLE_\nMedibank International 2009\n_START_SECTION_\nHerresingle\n_START_PARAGRAPH_\nHovedturneringen i herresingle havde deltagelse af 28 spillere, hvoraf de 21 havde kvalificeret sig p\xc3\xa5 baggrund af deres verdensranglisteplacering. Tre spillede deltog p\xc3\xa5 grundlag af et wildcard, mens de sidste fire spillere var g\xc3\xa5et videre fra kvalifikationen._NEWLINE_Turneringen blev vundet af 4.-seedede David Nalbandian fra Argentina, som i finalen besejrede den useedede finne Jarkko Nieminen med 6-3, 6-7, 6-2. Sejren var Nalbandians 10. ATP Tour-titel. Den forsvarende mester, Dmitrij Tursunov fra Rusland, tabte i 1. runde til franskmanden Richard Gasquet.\n_START_SECTION_\nDamesingle\n_START_PARAGRAPH_\nHovedturneringen i damesingle havde deltagelse af 32 spillere, hvoraf de 25 havde kvalificeret sig p\xc3\xa5 baggrund af deres verdensranglisteplacering. Tre spillede deltog p\xc3\xa5 grundlag af et wildcard, mens de sidste fire spillere var g\xc3\xa5et videre fra kvalifikationen._NEWLINE_Den forsvarende mester var belgieren Justine Henin, som imidlertid ikke forsvarede sin titel ved \xc3\xa5rets turnering, fordi hun i maj 2008 indstillede sin professionelle karriere. I hendes frav\xc3\xa6r sikrede russeren Jelena Dementjeva sig \xc3\xa5rets anden WTA Tour-titel, da hun finalen vandt 6-3, 2-6, 6-1 over landsmandinden Dinara Safina. Ugen inden havde Dementjeva sejret i ASB Classic 2009, og hun vandt dermed en WTA Tour-turnering for anden uge i tr\xc3\xa6k. Det var endvidere hendes 13. WTA-titel i karrieren.'